open-index/open-wikipedia-markdown huggingface dataset:
Դիմիտրիե Անգել

**Դիմիտրի Անգել** (ռումիներեն. Dimitrie Anghel; հուլիսի 16, 1872 - նոյեմբերի 13, 1914) ռումինացի բանաստեղծ։

Անգելը հոր կողմից ծագումով առումին էր։ Նրա առաջին բանաստեղծությունը տպագրվել է *Contemporanul-*ում (1890 թ.)։ Նրա դեբյուտային *«Traduceri din Paul Verlaine»* աշխատությունը լույս է տեսել 1903 թվականին, իսկ 1905 թվականին նա հրատարակել է իր ստեղծագործությունների հատորը *În grădină-*ում, իսկ 1909 թվականին՝ *Fantazii-*ում։

Նշանավոր բանաստեղծություններից շատերը գրվել են Շտեֆան Օկտավիան Իոսիֆի հետ, օրինակ՝ *Legenda funigeilor* (դրամատիկական պոեմ, 1907), *Cometa* (կատակերգություն, 1908), *Caleidoscopul lui A. Mirea* (1908), *Carmen saeculare* (պատմական պոեմ, հրատարակված, 11909), 1910 թվականին, *Cireșul lui Լուկուլլուս* (proză)։

Մոտավորապես 1911 թվականին նա սկսեց գրել արձակներ և հրատարակեց *Povestea celor necăjiți* (1911), *Fantome* (1911), *Oglinda fermecată* (1912), *Triumful vieții* (1912) և *Steluța* (1913) ստեղծագործությունները:

Հետագայում նա սիրահարվեց Իոսիֆի կնոջը՝ Նատալյա Նեգրուին, ով արդյունքում բաժանվեց իր ամուսնուց։ Անգելը և Նեգրուն ամուսնացան 1911 թվականի նոյեմբերին։ 1914 թվականի աշնանը վեճի ժամանակ Անգելը կրակել է Նեգրուի վրա՝ վիրավորելով նրան։ Մտածելով, որ սպանել է իր կնոջը, Անգելը կրակեց ինքն իր կրծքին, որի պատճառով առաջացած վերքի բորբոքման արդյունքում Դիմիտրիեն երկու շաբաթ անց մահացավ սեպսիսից։ Անգելը թաղված է Էտերնիտատեա գերեզմանատանը, որտեղ հուղարկավորության ժամանակ մի անհայտ կին Նեգրուի ուղղությամբ բղավել է. «Թշվառ կին, ով սպանում է երկրի բոլոր մեծերին»։ 

## Արտաքին հղումներ

* Poezii de Dimitrie Anghel la Cercul Poeților Dispăruți
* Biografie Dimitrie Anghel
Կատեգորիա:1914 մահեր
Կատեգորիա:1872 ծնունդներ

## Ծանոթագրություններ
Ժերալդ Նևյո

**Ժերալդ Նևյո** (ֆրանսերեն՝ *Gérald Neveu.* ), 20-րդ դարի ֆրանսիացի բանաստեղծ, ով ոմանց բնորոշմամբ եղել է ամենանուրբը *poètes maudits* / *անիծված բանաստեղծներ* անվանվածների մեջ: Ծնվել է Մարսելում, Լուի Նևյոյի և Մարթա Բոնոյի ընտանիքում։ Կորցնելով ընտանիքն ու աշխատանքը և դառնալով հարբեցող՝ ապրել է որպես թափառաշրջիկ ու երազամոլ, քնել է ընկերների արվեստանոց-ստուդիաներում, անօթևանների ապաստարաններում կամ հոգեբուժական կլինիկաներում (Արտոյի հետ նա էլ է փորձության ենթարկվել էլեկտրաշոկերով)։ 1947 թվականից եղել է Ֆրանսիայի կոմունիստական կուսակցության անդամ։ 1950 թվականին ծանոթացել ու մտերմացել է Ժան Մալրյոյին,  որի հետ հիմնադրել է *Action poétique* ամսագիրը: Մահից մի քանի ամիս առաջ եկել է Փարիզ, որտեղ մի օր նրան մահացած են գտել: Ընդ որում՝  մահվան պատճառը մնում է անհայտ։ Նրա դրամապանակում կար ընդամենը մի թուղթ, որտեղ գրված էր «առանց մազերի, առանց ատամների, առանց փողի, առանց կնոջ, առանց բնակարանի և այլն»:

## Ընտրյալ մատենագրություն
Ժերալդ Նևյոն աշխատակցել է գրախոսություններ տպագրող հանրահայտ *Les Cahiers du Sud* հանդեսին, ինչպես նաև *Action Poétique* ամսագրին։

**Բանաստեղծական ժողովածուներ**

* 1960. *Յոթ պատվիրանները / Les Sept commandements*
* 1967. *Խավար վառարան / Fournaise obscure*
* 1973. *Էական մենություն / Une solitude essentielle*
* 1992. *Բանաստեղծություններ 1945-1960 թթ. / Poèmes 1945-1960*
* 1993. *Comme les loups vont au désir: toujours pour toi*, Éditions Comp'act, Seyssel

## Ծանոթագրություններ և արտաքին հղումներ

## Գրականություն
* Jean Malrieu, Gérald Neveu, Paris, Seghers, coll. « Poètes d'aujourd'hui », 1974
* Robert Sabatier, La poésie du Vingtième siècle, vol. III - Métamorphoses et modernité, Paris, Albin-Michel, 1988 (ISBN 2-226-03398-X), « Gérald Neveu », p.&nbsp;414-416

Կատեգորիա:1960 մահեր
Կատեգորիա:1921 ծնունդներ
Կատեգորիա:20-րդ դարի ֆրանսիացի գրողներ
Կատեգորիա:Ֆրանսիացի բանաստեղծներ
Կատեգորիա:Ինքնասպաններ
Գրենլանդիա։ Գաղթ

**«Գրենլանդիա։ Գաղթ»** (), առաջիկա ամերիկյան ֆիլմ, որը նկարահանվել է Ռիկ Ռոման Վոյի կողմից: 2020 թվականին թողարկված «Գրենլանդիա» ֆիլմի շարունակությունն է։ Գլխավոր դերերում կլինեն` Ջերարդ Բաթլերը և Մորենա Բաքարինը։

Ֆիլմի պրեմիերան նախատեսվել է 2025 թվականի սկզբին։

## Սյուժե
«Գարիթիի փրկված ընտանիքը պետք է թողնի Գրենլանդիայում գտնվող բունկերի անվտանգ տունը և սկսի իր վտանգավոր ճանապարհորդությունն ավերված Եվրոպայով՝ նոր տուն գտնելու համար»։ 2023 թվականի մայիսին Վոնը գալիք ֆիլմը համեմատել է «Դյունա»-ի հետ։

## Դերերում
* Ջերարդ Բաթլեր — *Ջոն Գարիթի*
* Մորենա Բաքարին — *Էլիսոն Գարիթի*
* Ռոջեր Դեյլ Ֆլոյդ — *Նաթան Գարիթի*

## Արտադրություն
2021 թվականի հունիսին պարզ է դարձել, որ սիքվելը անվանվել է «Գրենլանդիա։ Գաղթ», իսկ հաջորդ ամիս STX-ը 2021 թվականին Կաննի կինոշուկայում 75 միլիոն դոլարով ձեռք է բերել ֆիլմի համաշխարհային վարձույթի իրավունքը և համաձայնել է սիքվելին հատկացնել 65 միլիոն դոլար։ Ֆիլմը ապահովագրվել սնանկացումից, առաջին ֆիլմի դերասանական կազմը վերադարձել է, և չնայած Մորենա Բակերինը սկզբում չէր ցանկանում նկարահանվել ֆիլմի սիքվելում, սակայն, ի վերջո վերջո համաձայնել է։

Նկարահանումները սկսվել են 2024 թվականի ապրիլի 29-ին Մեծ Բրիտանիայում և Իսլանդիայում։

## Ծանոթագրություններ

Կատեգորիա:2025 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Իսլանդիայում նկարահանված ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Սպասվող իրադարձություններ
Կատեգորիա:Ֆիլմեր այբբենական կարգով
Կատեգորիա:Ֆիլմեր ապոկալիպսիսի մասին
Լելանդ Հարթուել

**Լելանդ Հարիսոն «Լի» Հարթվել** () ամերիկացի կենսաբան,  Ֆրեդ Հաթչինսոնի քաղցկեղի հետազոտական ​​կենտրոնի նախկին նախագահ ևտնօրեն, Սիեթլ, Վաշինգտոն։ Նա Փոլ Նըրսի և Թիմ Հանտի հետ արժանացել է 2001 թվականի ֆիզիոլոգիայի կամ բժշկության Նոբելյան մրցանակին՝ բջիջների բաժանումը (կրկնօրինակումը) վերահսկող սպիտակուցային մոլեկուլների հայտնագործությունների համար։

Աշխատելով խմորիչի վրա՝ Հարթվելը բացահայտեց հսկիչ կետերի հիմնական դերը բջջային ցիկլի վերահսկման և CDC գեների, ինչպիսին է CDC28-ը, որը վերահսկում է ցիկլի սկիզբը՝ առաջընթացը G1-ով։

## Կրթություն
Հարթվելը հաճախել է Գլենդելի միջնակարգ դպրոցը Գլենդելում, Կալիֆորնիա, այնուհետ, 1961 թվականին նա ստացել է գիտության բակալավրի կոչում Կալիֆորնիայի տեխնոլոգիական ինստիտուտից: 1964 թվականին նա պաշտպանել է իր PhD թեզը կենսաբանության ոլորտում, Մասաչուսեթսի տեխնոլոգիական ինստիտուտում: 1965-1968 թվականներին աշխատել է Կալիֆորնիայի Իրվինի համալսարանում՝ որպես պրոֆեսոր։ 1968 թվականին նա տեղափոխվեց Վաշինգտոնի համալսարան: 1970-1971 թվականներին մի շարք փորձերի ընթացքում Հարթվելը հացթուխի խմորիչում հայտնաբերեց բջիջների բաժանման ցիկլի (CDC) գեները (Saccharomyces cerevisiae): Այս գեները կարգավորում են բջջային ցիկլը, և գեների մուտացիաները ներգրավված են քաղցկեղի որոշ տեսակների մեջ։

## Հետազոտություն
Նրա առաջին հրապարակումները կենտրոնացած էին ջերմության նկատմամբ զգայուն խմորիչ մուտանտների մեկուսացման վրա, որոնց մոտ հիմնական կենսաբանական պրոցեսները խաթարված են, ներառյալ ԴՆԹ, ՌՆԹ և սպիտակուցի սինթեզը։

## Ծանոթագրություններ

Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Կատեգորիա:Ամերիկացի կենսաբաններ
Կատեգորիա:Ամերիկացի կենսաքիմիկոսներ
Կատեգորիա:Փիլիսոփայական գիտությունների դոկտորներ
Դրակուլա։ Սիրո պատմություն

**«Դրակուլա։ Սիրո պատմություն»** (), Լյուկ Բեսոնի գոթական սարսափ ֆիլմը, որը հիմնվել է Բրեմ Սթոքերի 1897 թվականի «Դրակուլա» վեպի վրա։ Ֆիլմում նկարահանվել են Քալեբ Լենդրի Ջոնսը և Քրիստոֆ Վալցը։

## Սյուժե
15-րդ դար։ Վլադ Դրակուլան կնոջ մահից հետո հրաժարվում է Աստծուց և դառնում վամպիր։ 19-րդ դարի վերջին Լոնդոնում նա տեսնում է իր կնոջ նմանակին և սկսում է հետապնդել նրան։

## Դերերում
* Քալեբ Լենդրի Ջոնս — կոմս Դրակուլա
* Քրիստոֆ Վալց
* Մաթիլդա Դե Անջելիս

## Արտադրություն
2024 թվականի փետրվարին հայտնի է դարձել, որ ռեժիսոր Լյուկ Բեսսոնը մշակել է Բրեմ Սթոքերի «Դրակուլա» վեպի նոր կինոադապտացիան։ Ֆիլմում նկարահանվել են Քալեբ Լենդրի Ջոնսը և Քրիստոֆ Վալցը։

Նկարահանումները սկսվել են 2024 թվականի մարտի 27-ին Ֆինլանդիայում։

## Ծանոթագրություններ

## Արտաքին աղբյուրներ
* «Дракула: История любви» на сайте IMDb

Կատեգորիա:2025 ֆիլմեր
Կատեգորիա:EuropaCorp ֆիլմեր
Կատեգորիա:Լյուկ Բեսոնի ֆիլմեր
Կատեգորիա:Ֆիլմեր, որոնց գործողությունները տեղի են ունենում 15-րդ դարում
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական սարսափ ֆիլմեր
Կատեգորիա:Ֆրանսիայում նկարահանված ֆիլմեր
Իղունակ

[մինի|[Ծովացլեր|Ծովացլի մսի բաժանումն ինուիտական համայնքում]]

**Իղունակ** () կամ **կոպալղըն** (չուկ.` копальгын), մսի պատրաստման և պահպանման վաղ հինէսկիմոսյան եղանակ: Դրա հիմքում ընկած է մսի ինքնաքայքայման սկզբունքը: Իղունակը պատրաստում են ծովային կաթնասունների, հյուսիսային եղջերվի, թռչունների մսից: Այն` ինուիտական, նգանասանական, էվենկյան, էնեցական, չուկոտյան, խանտիական և հյուսիսային շատ այլ ժողովրդների սննդակարգի կարևոր մասն է:

Թեև հյուսիսային ժողովրդների համար իղունակը համարվում է արժեքավոր սնունդ, սակայն դրան անսովոր մարդու համար իղունակը կարող է լինել թունավոր և նույնիսկ պատճառ դառնալ մահվան:

Թթվեցված միսը և ձուկը տարածված են տարբեր ժողովրդների սննդակարգում:

## Պատրաստման եղանակ
Իղունակը պատրաստում են ծովացլի, փոկի, կետի, հյուսիսային եղջերվի, իսկ Գրենլանդիայում` նաև բադի մսից:

Ընտանի եղջերվից իղունակ պատրաստելու համար օգտագործում են խոշոր, առողջ և յուղոտ եղջերու: Նախքան սպանդը` եղջերվին մոտ մեկ շաբաթ չեն կերակրում, որպեսզի նրա աղիները մաքրվեն սննդի մնացորդներից: Սպանդը կատարվում է պարանով խեղդելու եղանակով, որպեսզի հնարավոր լինի կանխել վերքերի վարակումը վնասակար բակտերիաներով և միջատներով: Դրանից հետո` եղջերվի մարմինը պահեստավորում են ճահճում և ծածկում են տորֆով, քարերով և ճյուղերով: Մի քանի ամիս անց այն դուրս է բերվում և օգտագործվում է որպես սնունդ:

Առավել տարածված է իղունակի պատրաստումը ծովացլի կամ փոկի մսից: Հիմնականում` ամռանը որսացած կենդանու միսն ու ճարպը պահեստավորվում են ձմեռվա համար: Կենդանուն սպանում են, սառեցնում են ջրի մեջ, տեղավորում են մորթու մեջ` կտորներով կամ չմասնատված մսեղիքը, դրա միջի օդը բաց են թողնում, ապա` թաղում են ծովափում` մանրախճի շերտի տակ, որպեսզի մամլվի: Մի քանի ամսից այն դուրս են հանում և օգտագործում որպես սնունդ:

Սառցակալած իղունաքը կտրում են շերտերով, որոնք ստանում են ձողիկի տեսք: Ձողիկները թաթախում են աղի մեջ և ուտում են թարմ մորթված եղջերվի թոքերի հետ:

## Վտանգներ
Ցանկացած մարդ, ով մանկուց սովոր չէ իղունակ ուտելուն, կարող է թունավորվել այն ուտելուց հետո, ինչն էլ, ժամանակին բուժօգնության բացակայության դեպքում, կարող է մահացու լինել։ Իղունակը կարող է հանգեցնել բոտուլիզմի: Իղունակը, որպես նեխող միս, պարունակում է նաև դիաթույներ. կադավերին, պուտրեսցին և նեյրին, թեև համարվում է, որ դրանց քանակությունն իղունակի մեջ շատ քիչ է` մարդուն վնասելու համար: Մսի փտահոտը կապված է հենց այդ` քայքայման ընթացքում արտադրվող նյութերի հետ: Դրանք նաև թունավոր են` մեծ չափաբաժնով, հատկապես` նեյրինը: Նեյրինի ազդեցությունն օրգանիզմի վրա նման է մուսկարինի և ֆոսֆորօրգանական միացությունների թողած ազդեցությանը. առատ թքարտադրություն, խորխարտադրություն, սրտխարնոց, փորլուծություն, ջղաձգումներ, երբեմն` մահ: Իղունակը կարող է դառնալ նաև ճիճվային վարակման պատճառ:

## Տես նաև
* Մեռելոտի
* Սատակ
* Գեշ

## Ծանոթագրություններ

Կատեգորիա:Սնունդ
Ռազմական ֆրանկ

**Ռազմական ֆրանկ** (, ), արժույթ, որը թողարկվել է Ամերիկայի Միացյալ Նահանգների կողմից Երկրորդ համաշխարհային պատերազմի ժամանակ Վիշի վարչակարգի թղթադրամները փոխարինելու նպատակով։

Կիրառվում են նաև *դրոշով թղթադրամներ* () (դարձերեսին Ֆրանսիայի դրոշի առկայության պատճառով) և *օկուպացիոն ֆրանկ* () անվանումները։

## Պատմություն
### Դաշնակիցների մտադրություններ
1944 թվականի հունիսի 6-ին Նորմանդիայում ամերիկացիների ափհանումից հետո ԱՄՆ կառավարությունը, որը մինչ այդ հրաժարվել էր ընդունել գեներալ Շառլ դը Գոլի որոշումը, որոշում է կայացնում թողարկել նոր արժեթղթեր՝ Ֆրանսիայի գերմանական օկուպացիայի ժամանակ թողարկված արժեթղթերը փոխարինելու նպատակով։ Միության անդամ երկրների դրամավարկային քաղաքականության այս նախագիծը ազատագրված Ֆրանսիայում ամերիկյան ռազմական վարչության գործողությունների բաղկացուցիչ մասն էր։ 

### Արտադրություն
Թղթադրամները տպագրվել են 1944 թվականի փետրվար-մայիս ամիսներին ԱՄՆ Ֆինանսների նախարարության ստորաբաժանում համարվող Փորագրության և տպագրության գրասենյակում։ 

### Շրջանառություն ազատագրված Ֆրանսիայում
Անորոշության շրջանից հետո, երբ ամերիկացիները Նորմանդիայում թղթադրամներ էին ներդնում, հանրապետության կոմիսար Ֆրանսուա Կուլեն բանկերին հանձնարարել էր չընդունել նոր թղթադրամները։ Ավելի ուշ՝ 1944 թվականի հունիսի 27-ին, Ֆրանսիայի Հանրապետության ժամանակավոր կառավարության ղեկավար գեներալ Շառլ դը Գոլը որոշեց արգելել դրոշով թղթադրամների շրջանառությունը Հանրապետության տարածքում։

### Բնութագրեր
right|300px|thumb|100 ֆրանկ արժողությամբ թղթադրամների դիմերեսը, 1944
Թղթադրամների վրա նշված չէր այն հաստատության մակագրությունը, որում դրանք տպագրվել են։ Առկա էին միայն երկրի անվանումը՝ Ֆրանսիա, ինչպես նաև դարձերեսին՝ հանրապետական կարգախոսը՝ «Ազատություն, հավասարություն, եղբայրություն»։ Որպես թղթադրամների օրինակ՝ ընտրվել էր ԱՄՆ դոլարը։ Թղթադրամները թողարկվել են 2-500 ֆրանկ անվանական գնով։ Թողարկվել են նաև 2 ֆրանկ անվանական գնով արույրե մետաղադրամներ։

### Թղթադրամների փոխանակում
2002 թվականի փետրվարին՝ Ֆրանսիայի կողմից եվրո ընդունելուց հետո, Ֆրանսիայի բանկը հրապարակել է 123 շրջաբերական թիվը ֆրանսիական ֆրանկի թղթադրամներն ու մետաղադրամները եվրոյի փոխանակելու համար։ 

Դրոշով թղթադրամները կարելի էր փոխանակել մինչև 2004 թվականի հունվարի 1-ը։ Դրանց մեծ մասը վերադարձվել էր ԱՄՆ-ին մինչև 1945 թվականի հունիսի 15-ը։

## Թղթադրամներ
### 1944 թվական

### 1945 թվական

## Մետաղադրամներ

## Ծանոթագրություններ

## Գրականություն
* 
* 

Կատեգորիա:1944 հիմնադրումներ ԱՄՆ-ում
Կատեգորիա:Եվրոպական արժույթներ
Կատեգորիա:Շրջանառությունից հանված դրամներ
Կատեգորիա:Ռուդիկ Ղարիբյանի հիշատակին նվիրված հոդվածներ
Կատեգորիա:Տարադրամների խորհրդանիշեր
Կատեգորիա:Ֆրանսիայի դրոշներ
Շարքերի գումարման մեթոդներ

**Շարքերի գումարման մեթոդներ**, շարքերի ընդհանրացված գումարների կառուցման եղանակներ։ Մաթեմատիկայում և ֆիզիկայում հանդիպում են սովորական իմաստով գումար չունեցող՝ տարամետ շարքեր, որոնց (ելնելով կոնկրետ մաթեմատիկական ուսումնասիրության պահանջներից կամ ֆիզիկական խնդրի բնույթից) բնական կլիներ վերագրել այս կամ այն գումարը։ Եթե \sum\limits_{n=0}^{\infty}a_n շարքին որևէ M մեթոդով վերագրվում է S գումարը, ապա գրում են՝
:\sum\limits_{n=0}^{\infty}a_n=S(M)
Սովորաբար դիտարկում են գումարման այնպիսի մեթոդներ, որոնք ունեն շարքի սովորական զուգամիտության (գումարման) հատկությունները.

Եթե  \sum\limits_{n=0}^{\infty}a_n=S(M), \sum\limits_{n=0}^{\infty}b_n=S'(M), ապա և \sum\limits_{n=1}^{\infty}a_n=S-a_0(M) և ցանկացած \alpha  ու \beta-թվերի համար՝
:\sum\limits_{n=0}^{\infty}(\alpha a_n+\beta b_n)=\alpha S+\beta S'(M)

Բացի այդ, հիմնականում դիտարկում են շարքերի գումարման ռեգուլյար մեթոդներ, այսինքն մեթոդներ, որոնցով յուրաքանչյուր զուգամետ շարքի վերագրվում է այն գումարը, որը շարքի գումարն է՝ սովորական իմաստով։ Հաճախ տարամետ շարքի գումարը սահմանվում է որպես մեկ այլ՝ զուգամետ շարքի սովորական իմաստով գումարի սահման։ Օրինակ, \sum\limits_{n=0}^{\infty}a_n շարքի հետ մեկտեղ դիտարկվում է \sum\limits_{n=0}^{\infty}a_nt^n աստիճանային շարքը, եթե վերջինս զուգամիտում է f(t)-ին (|t|, և եթե \lim_{t\to1}^{}f(t) = S, ապա ասում են, որ \sum\limits_{n=0}^{\infty}a_n շարքին վերագրվում է S գումարը Աբելի–Պուասոնի մեթոդով՝ \sum\limits_{n=0}^{\infty}a_n=S(A-P)։ Դիտարկում են նաև աղյուսակային (մատրիցային) գումարման մեթոդներ, եթե a_0+a_1+....+a_n=S_n (շարքի n–րդ մասնակի գումարն Է, T=C_{nm}–ը անվերջ մատրից, և ցանկացած m-ի համար՝ t_m = \sum\limits_{n=0}^{\infty}C_{nm}S_n, այդ դեպքում, եթե \lim_{m\to\infty}t_m = S, ապա գրում են՝ \sum\limits_{n=0}^{\infty}a_n=S(T)։ Մասնավորաբար, եթե C_{nm}= \frac {1}{n+m}(n \leqslant m) և C_{nm}=0(n>m), ապա T մեթոդն անվանում են Չեզարոյի (C, 1) մեթոդ՝  \sum\limits_{n=0}^{\infty}a_n=S(C, 1), եթե \lim_{m\to\infty}\frac{S_0+S_1+S_2+....+S_m}{m+1} = S:

(A-P) և (C, 1) մեթոդները ռեգուլյար են․ ընդ որում, եթե  \sum\limits_{n=0}^{\infty}a_n=S(C, 1), ապա  \sum\limits_{n=0}^{\infty}a_n=S(A-P) (հակառակ պնդումը ճիշտ չէ)։

Դիտարկենք 1-1+1-1-.... տարամետ շարքը։ Այս դեպքում f(t)= \sum\limits_{n=0}^{\infty}a_nt^n=1-t+t^2....=\frac{1}{1+t}   և հետևաբար՝ \lim_{t \to1-}f(t) = \lim_{t \to1} \frac{1}{1+t}= \frac{1}{2}: Մյուս կողմից, քանի որ \frac{S_0+S_1+S_2+....+S_m}{m+1}=\begin{cases} \frac{1}{2},          & m=1,3,5,...., \\ \frac{m+2}{2m+2},          & m=2,4,6,....\end{cases}, ապա \lim_{m\to\infty}\frac{S_0+S_1+S_2+....+S_m}{m+1} =\frac{1}{2}, այսինքն  \sum\limits_{n=0}^{\infty}a_n=\frac{1}{2}(C, 1): Այսպիսով 1-1+1-1-.... շարքը սովորական իմաստով գումար չունի՝ տարամետ է, բայց Աբելի-Պուասոնի կամ Չեզարոյի գումարման մեթոդով շարքը ունի գումար (այն \frac{1}{2}-ն է)։

## Արտաքին հղումներ

Կատեգորիա:Շարքեր
Կատեգորիա:Մաթեմատիկական անալիզ
Անտոնիո Մանչինելի

**Անտոնիո Մանչինելի** (իտալերեն՝ Antonio Mancinelli. ), Վերածննդի դարաշրջանի իտալացի հումանիստ մանկավարժ, քերական, ճարտասան: Ծնունդով Վելետրիից էր, գործունեություն է ծավալել Վենետիկում, Հռոմում, Օրվիետոյում: Հրատարակել է Կիկերոնի, Հերոդոտոս]]ի, Հորացիոսի, Յուվենալիսի, Սվետոնիուսի, Վիրգիլիոսի և այլ հեղինակների ստեղծագործություններ: Նրա հեղինակած *Carmen de Figuris* գրքում տեղ են գտել Քվինտիլիանոսի ճարտասանության որոշ հատվածներ, որոնք շարադրված ենչափածո՝ վեցաչափ ոտանավորով (հեքզամետրով):

1473 թվականին Անտոնիո Մանչինելին հումանիստական դպրոց է բացել իր հայրենի քաղաքում՝ Վելետրիում:  Մահացել է Հռոմում:

## Ծանոթագրություններ

## Արտաքին հղումներ
* Mancinèlli, Antonio, su Treccani.it – Enciclopedie on line, Istituto dell'Enciclopedia Italiana. Modifica su Wikidata
* Carla Mellidi, Mancinèlli, Antonio, in Dizionario biografico degli italiani, vol. 68, Istituto dell'Enciclopedia Italiana, 2007. Modifica su Wikidata
* Antonio Mancinelli, su BeWeb, Conferenza Episcopale Italiana. Modifica su Wikidata
* Opere di Antonio Mancinelli, su MLOL, Horizons Unlimited. Modifica su Wikidata
* (EN) Opere di Antonio Mancinelli, su Open Library, Internet Archive. Modifica su Wikidata

## Մատենագրություն
*Idem, *Humanism for sale: Making and Marketing Schoolbooks in Italy, 1450-1650 - Chapter three: Antonio Mancinelli and the Humanist Classroom* http://www.humanismforsale.org/text/archives/199 
*Lazzari Franco (a cura di), *Antonio Mancinelli (1452-1505), pedagogo, grammatico e umanista*, Quaderni della Biblioteca Comunale di Velletri, 10, 2005.
*Lazzari Franco, Lozzi Mario, *Gli Epigrammi di Antonio Mancinelli*, Quaderni del Centro Studi Antonio Mancinelli, 1, Tored, 2009.  http://www.edizionitored.com/art/?id=77 
*McLellan Dugald, *Antonio Mancinelli ad Orvieto: maestro comunale, pubblico intellettuale e interprete delle Muse*, Quaderni del Centro Studi Antonio Mancinelli, 3, Tored, 2014.
*Idem, *Spreading the Word: Antonio Mancinelli, the printing press and the teaching of the Studia Humanitatis* in The Classics in the Medieval and Renaissance Classroom: the Role of Ancient Texts in the Arts Curriculum As Revealed by Surviving Manuscripts and Early Printed Books (ed. Feros Ruys, Juanita - Ward, John O. - Heyworth, Melanie), Turnhout, 20, 2013, pp.&nbsp;287–308. http://brepols.metapress.com/content/t343r1268h672151/ 
*Mellidi Carla, *Antonio Mancinelli vita e opera di un professore del Quattrocento*, Tesi di dottorato di ricerca, Messina, 2002.
*Eadem, *Mancinelli Antonio*, in Dizionario Biografico degli Italiani, 68, Roma, Istituto della Enciclopedia italiana, 2007. http://www.treccani.it/enciclopedia/antonio-mancinelli_(Dizionario-Biografico)/
* M.E. Cosenza, *Biographical and Bibliographical Dictionary of the Italian Humanists...*, Boston, 1962. (not seen)

Կատեգորիա:Իտալացի հումանիստներ
Կատեգորիա:Իտալացի մանկավարժներ
Պերսևսը և Անդրոմեդան (նկար, Լը Մուան)

«**Պերսևսը և Անդրոմեդան»** (), ֆրանսիացի նկարիչ Ֆրանսուա Լը Մուանի (1688-1737 թվականներ) 1723 թվականին վրձնած յուղանկարը, 184 x 151 սմ չափերով։ Այժմ գտնվում է Լոնդոնի Ուոլեսի հավաքածուում, որտեղ ցուցադրվում է նաև նույն շարքի Տիցիանի կտավը, որի ստեղծագործությունից Լը Մուանը ոգեշնչվել է և փոփոխել իր աշխատանքի համար։ Այն պատկերում է Անդրոմեդայի փրկությունը Պերսևսի կողմից, ինչպես նկարագրվում է Օվիդիոսի «Կերպարանափոխություններից» IV գրքում։ Ըստ Դոնատ Նոնոտեի՝ նկարի առաջին սեփականատերը Ֆրանսուա Բերգերն էր։

## Վերլուծություն
### Թեմա
Նկարում ներկայացված է Պերսևսի և Անդրոմեդայի դիցաբանական թեման՝ ոգեշնչված Օվիդիոսի կերպարանափոխություններից (գիրք IV): Գործողությունները տեղի են ունենում Եթովպիայում։ Եթովպիայի թագուհի Կասիոպեան՝ Անդրոմեդայի մայրը, հայտարարում է, որ իր դուստրն ավելի գեղեցիկ է, քան բոլոր ծովային նիմփաները՝ Ներեուհիները։ Նման վիրավորանքը հրահրում է ծովի աստված Պոսեյդոնի զայրույթը, ով որոշում է ծովային հրեշ ուղարկել երկիրն ավերելու։ Խորհրդակցելով Ամմոնի պատգամի հետ Կեփեոս թագավորը որոշում է աղետը կասեցնելու համար դստերն առաջարկել հրեշին։ Վերադառնալով Գորգոն Մեդուզայի նկատմամբ տարած հաղթանակից Պերսևսը տեսնում է Անդրոմեդային՝ մերկ շղթայված ժայռի ափին։ Առաջի հայացքից սիրահարվելով արքայադստերը, նա խոստանում է Կեփեոսին՝ սպանել ծովային հրեշին, Անդրոմեդայի հետ ամուսնանալու պայմանով։ Այնուհետև Պերսևսն իր կոր սրով հարձակվում է հրեշի վրա և սպանում նրան։

Իսկապես ծովային հրեշը գրեթե կուլ էր տվել Անդրոմեդային, բայց Պերսևսն օդում կախված, իր սուրը կիջեցնի հրեշի վրա։ Հեռվում՝ մյուս կողմից՝ մարդիկ ականատես են լինում տեսարանին, հավանաբար շատ հեռու, իմանալու համար, թե ով դուրս կգա հաղթող:

### Գործողություններ
Կարևոր դինամիկա է առաջանում այս պատկերում: Նախ, կտավի ուղղանկյուն ձևաչափը արձագանքում է Անդրոմեդայի ժեստի ուղղահայացությանը, որը երկարացնում է ձախ ձեռքը: Ինչպես նաև ներքևի ձախ մասում գտնվող ծովային հրեշը կտրված է: Սա թույլ է տալիս դիտողին պատկերացնել նկարի սահմաններից դուրս և տեսարանին դինամիկա է հաղորդում։ Մենք իսկապես առնչվում ենք ակնթարթային պատկերի` շարժումը բռնված է տեղում։ Պերսևսի և Անդրոմեդայի համապատասխան ոտքերը շրջանակում են հրեշին, որն ընդգծում է նրա թույլ վիճակը։ Բացի այդ Պերսևսն ու Անդրոմեդան բարձրացրել են համապատասխանաբար իրենց աջ և ձախ ձեռքերը, ինչն ընդգծում է կտավի ուղղահայացությունը։ Ավելին՝ Անդրոմեդայի ձախ ձեռքը կրկնում է Պերսևսի հագուստի կորությունը։ Աչքերի խաղը նույնպես կարևոր է, քանի որ Անդրոմեդան նայում է Պերսևսին, ով նայում է հրեշին, իսկ հրեշը նայում է Պերսևսին։ Այս վերջին հայացքների փոխանակումը լարվածություն է հաղորդում տեսարանին։

## Ծանոթագրություններ


Կատեգորիա:1723 նկարներ
Կատեգորիա:Ուոլեսի հավաքածուի նկարներ
Room on Fire

***Room on Fire***, ամերիկական The Strokes ինդի-ռոք խմբի երկրորդ ստուդիական ալբոմը: Ալբոմը թողարկվել է 2003 թվականի հոկտեմբերին: Այն գրվել է պրոդյուսեր Գորդոն Ռաֆայելի կողմից: Ի տարբերություն նախորդ՝ *Is This It* ալբոմի՝ այս ալբոմն ունի ավելի մեղմ հնչողություն: Ալբոմը զբաղեցրեց 2-րդ տեղը Մեծ Բրիտանիայի չարթում և ստացավ դրական արձագանքներ, ինչպես նաև հայտնվեց Billboard 200-ի չորրորդ հորիզոնականում և վաճառվեց 597,000 օրինակով 2006 թվականի հոկտեմբերին՝ ստանալով ոսկե վկայական։

## Կոմպոզիցիաների ցանկ

## Սինգլներ

## Դիրքերը չարթերում

## Ծանոթագրություններ
Հիշամ Զերուալի

**Հիշամ Զերուալի** (, ), մարոկկացի ֆուտբոլիստ։ Ունեցել է *Zero* () և *Morroccan Magician* () մականունները։ Հարձակվող, խաղացել է Մարոկկոյի, Շոտլանդիայի և ԱՄԷ-ի ակումբներում։ Եղել է Մարոկկոյի ազգային հավաքականի անդամ, միջազգային հանդիպումներում խաղադաշտ է դուրս եկել 17 անգամ։

## Ակումբային կարիերա
### «Աբերդին»
Մարոկկոյում կարիերայից հետո, որտեղ Զերուալին խաղում էր «Յակուբ Էլ Մանսուր», «USP Փոլիս» և «Ֆաթհ Յունիոն Սպորտ» ակումբներում, 1999 թվականի նոյեմբերին 450․000 ֆունտ ստեռլինգով նա միացել է շոտլանդական «Աբերդինին»։ Գործարքը կայացել է մարզիչ Քիթ Բերքինշոուի առաջարկով։ Զերուալին դարձել է առաջին խաղացողը Շոտլանդիայում, որը հանդես է եկել «0» համարի մարզաշապիկով․ դա տեղի է ունեցել 2000 թվականին։ Ավելի ուշ Անգլիայի և Շոտլանդիայի Պրեմիեր լիգաները «0»-ի վրա արգելք են դրել։

2000 թվականի հունվարին Զերուալին տուգանային հարվածով 27,4 մետր հեռավորությունից գոլ է խփել։ Դա Շոտլանդիայի ֆուտբոլի գավաթի խաղն էր «Սենտ Միրենի» դեմ: Այնուհետև Զերուալին գոլ է խփել «Պիտտոդրիի» դեմ խաղում (խաղի վերջնական հաշիվը 2:0 էր)․ այդ գոլով նա ակումբին օգնել է դուրս գալ մրցաշարի հաջորդ փուլ։ «Աբերդինը» կարողացել է հասնել ինչպես Շոտլանդիայի լիգայի գավաթի 2000 թվականի եզրափակիչ, այնպես էլ Շոտլանդիայի գավաթի 2000 թվականի եզրափակիչ։ Մարոկկացին մասնակցել է երկու խաղերին էլ, սակայն երկու հանդիպումներն էլ ավարտվել են պարտությամբ, համապատասխանաբար, «Սելթիկից» և «Ռեյնջերսից»։

2000 թվականի օգոստոսին Զերուալին «Մոդերվելի» դեմ խաղում ստացել է կոճի վնասվածք՝ բաց թողնելով Սիդնեյի Օլիմպիական խաղերին մասնակցելու հնարավորությունը և, ի վերջո, «կորցրել է» մրցաշրջանը։ Վերադարձից հետո «Դանդիի» դեմ  խաղում նա դարձել է հեթ-տրիկի հեղինակ։

### «Ալ-Նասր» և «ՖԱՌ»
«Աբերդինում» պայմանագրի ժամկետը լրանալուց հետո Զերուալին սկսել է խաղալ ԱՄԷ-ի «ալ-Նասր» ակումբում։ 2003 թվականին նա վերադարձել է Մարոկկո և պայմանագիր կնքել «ՖԱՌ» ակումբի հետ։ Նույն թվականին նա շահել է *Coupe du Trône* գավաթը։

## Միջազգային կարիերա
Մարոկկոյի հավաքականի կազմում Զերուալին մասնակցել է 17 խաղի և դարձել երեք գոլի հեղինակ։ Մարոկկոյի կազմում նա խաղացել է 2002 թվականին Մալիում կայացած Աֆրիկայի ազգերի գավաթի խաղարկությունում և երկու գոլ խփել Բուրկինա Ֆասոյի դեմ խաղում (2-1)։ Նա նաև խաղացել է 1997 թվականի աշխարհի երիտասարդական առաջնությունում: Մահվանից մեկ ամիս առաջ նա գտնվել է ազգային հավաքականում։

## Մահ
Զերուալին մահացել է 2004 թվականի դեկտեմբերին՝ 27 տարեկանում, Ռաբաթում տեղի ունեցած ճանապարհատրանսպորտային պատահարից: Նախորդ շաբաթ օրը նա երկու գոլ է խփել ակումբի կազմում։ Զերուալիի դուստրը մնացել է Աբերդինում։

Զերուալին երկրպագուներին հայտնի էր *Zero* մականունով ()։ Նրա մահից հետո «Պիտտոդրի» մարզադաշտում կանգնեցվել է հուշահամալիր։ Տեղի է ունեցել արարողություն, որին մասնակցել են երկրպագուները։

## Ծանոթագրություններ

Կատեգորիա:Աբերդինի ֆուտբոլիստներ
Կատեգորիա:Ավտոճանապարհային վթարներից զոհվածներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Աբբևիլյան մշակույթ

**Աբբևիլյան մշակույթ**, *Շելյան մշակույթ*, վաղ հին քարի դարի հնագիտական մշակույթ Եվրոպայում, Աֆրիկայում, Հարավ–Արևմտյան և Հարավային Ասիայում, նաև՝ Հայաստանում։ Հաջորդել է մինչշելյան (օլդովայան) մշակույթին։ Վերաբերում է նախնադարյան համայնական կարգի սկզբնական դարաշրջանին։ Ունի 800 հզ․–300 հզ․ տարվա վաղեմություն։ Շելյան մշակույթը առաջինը հայտնագործել է ֆրանսիացի հնագետ՝ Ժակ Բյուշե դը Պերտը (1846-ին)՝ Շել քաղաքի մոտ (Փարիզի մերձակայքում), պարբերացումը 1860-ական թթ․ հիմնավորել է Գ․ Մորտիլիեն։ 

Շելյան մշակույթին բնորոշ են ձեռքի պարզունակ գործիքները (խոշոր և կոպիտ), որոնք ծառայել են կտրելու, ծակելու, հարվածելու, փորելու համար։ Զուգահեռ գործածվել են նաև ջարդող (չոպպերներ) և հատող (չոպպինգներ) այլ գործիքներ։ Շելյան մշակույթի կրողները եղել են արխանթրոպոսները (պիթեկանթրոպոս, սինանթրոպոս ևն), որոնք ծանոթ էին կրակին, բնակվում էին բաց կայաններում ու անձավներում, զբաղվում որսորդությամբ ու հավաքչությամբ։ Հայաստանում առաջին անգամ Շելյան մշակույթի գործիքներ հայտնաբերվել են 1943–45-ին՝ Արտենի (Արտին) լեռան Սատանի դար կոչվող բլրի վրա։ 

## Գրականություն
* Սարդարյան Ս․, Նախնադարյան հասարակությունը Հայաստանում, Ե․, 1967։ 
* Ефименко П․ П․, Первобытное общество, 3 изд․, Киев, 1953; 
* Монгайт А․ Л․, Археология Западной Европы, Каменный век, М․, 1973․

## Արտաքին հղումներ

Կատեգորիա:Ստորին պալեոլիթ
Կատեգորիա:Եվրոպայի հնագիտական մշակույթներ
Կատեգորիա:Եվրոպայի պալեոլիթ
Արտաշես Արտո-Ղազարյան

**Արտաշես Միրզոյի Արտո-Ղազարյան** (), կուսակցական, պետական, զինվորական գործիչ։

## Կենսագրություն
Ծնվել է 1901 թվականին Քարահունջ գյուղում։ Տասնչորս տարեկանում գնացել է Բաքու, աշխատել նավթահանքերում, 1917 թվականին ընդունվել է կոմկուսի շարքերը, մասնակցել Բաքվի կոմունայի աշխատանքներին։ 1920 թվականին եկել է Հայաստան, եղել Իջևանի և Դիլիջանի հեղկոմների նախագահ։ 1922 թվականից ղեկավար աշխատանք է կատարել հայկական բանակում, ընտրվել ՀԿԿ Կենտկոմի բյուրոյի անդամ։ 1930 թվականին ավարտել է Ֆրունզեի անվան ռազմական ակադեմիան և պատասխանատու աշխատանք կատարել ԽՍՀՄ պաշտպանության նախարարությունում, ապա՝ Մոսկվայի քաղխորհուրդում։

Երկրորդ համաշխարհային պատերազմի ժամանակ հրամանատարական պաշտոններ է վարել Անդրկովկասյան և 3-րդ Բելոռուսական ռազմաճակատներում, իսկ պատերազմից հետո՝ ծառայել Բելոռուսական զինվորական օկրուգում։

Զորացրվելուց հետո աշխատել է Երևանի կենտրոնական դասախոսական բյուրոյի տնօրեն, ընտրվել է Երևանի քաղխորհրդի պատգամավոր։ 1952 թվականին անցել է կենսաթոշակի։

Պարգևատրվել է մի շարք շքանշաններով ու մեդալներով։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ կուսակցական գործիչներ
Կատեգորիա:Հայ ռազմական գործիչներ
Կատեգորիա:Երկրորդ համաշխարհային պատերազմին մասնակցած հայեր
Կատեգորիա:ԽՄԿԿ անդամներ
Արջունց

**Արջունց**, հայկական ազգանուն։

## Ազգանվան ստուգաբանություն
Ունի մականվանական ծագում՝ *արջ* «արջանման, արջակերպ» + *-ունց* վերջածանց։

## Ազգանունը կրողներ
* Գառնիկ Սարգսի Արջունց (ծնվ. 1938), երգիչ, տենոր։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Հայկական ազգանուններ
Կատեգորիա:Ունց վերջածանցով ազգանուններ
Կատեգորիա:Հայերեն հիմքով ազգանուններ
Սամուել Ուոլիս

մինի|Դելֆին և ծիծեռնակ՝ նկարված Սամուել Ուոլիսի կողմից
աջից|մինի|Կապիտան Ուոլիսը բախվում է թաիտցիների թշնամությանը:
մինի|Սամուել Ուոլիսի և անձնակազմի հուշահամալիրը Տուրո տաճարում, Կորնուոլ:
**Սամուել Ուոլիս** (, ), բրիտանական նավատորմի սպա և Խաղաղ օվկիանոսի հետազոտող, որն առաջին անգամ այցելել է Տահիտի։

## Կենսագրություն
Ուոլիսը ծնվել է Ֆենտերուն ֆերմայում, որը գտնվում է Քեմբելֆորդից մոտ, Կոռնուոլում։ Նա ծառայել է Ջոն Բայրոնի ենթակայության տակ։ 1757 թվականին նրան տվել են կապիտանի պաշտոն և ստացել է HMS Dolphin-ի հրամանատարությունը՝ Ֆիլիպ Քարտերետի հետ համատեղ էքսպեդիցիայի ղեկավարում, որի նպատակն էր ամբողջ աշխարհի շուրջ պտտվել։ Ինչպես հաղորդվում էր մամուլում, նրան հանձնարարվել էր բացահայտել նաև Հարավային մայրցամաքը։ Համատեղ էքսպեդիցիան՝ երկու նավերը, տարանջատվել են փոթորկի արդյունքում անմիջապես Մագելանյան նեղուցից հետո: 1767 թվականի հունիսին էքսպեդիցիան հասավ Տահիտի կղզին, որը Ուոլիսը կոչեց «Թագավոր Գեորգ III-ի կղզի»՝ ի պատիվ թագավորի: Ուոլիսը հիվանդացել էր և մնացել էր իր կածում, մինչդեռ լեյտենանտ Տոբիաս Ֆերնոուն առաջինը քայլեց կղզու ավազին՝ բարձրացնելով դրոշն ու պտտելով հողակտորը: Նա Տահիտին նկարագրել էր որպես մի կղզի՝ իր գերազանց կլիմայով, նշելով, որ այն «միանգամայն առողջ և հաճելի վայրերից մեկն է աշխարհում»:

Նա իր անունով վերանվանեց Պոլինեզիայի Ուվեա կղզին՝ կոչելով այն Ուոլիս՝ նախքան Մարիանյան կղզիներում Թինյան կղզին հասնելը։

## Ծանոթագրություններ

## Աղբյուրներ
* Glyndwr Williams, 'Wallis, Samuel (1728–1795)', Oxford Dictionary of National Biography, Oxford University Press, 2004; online edn, May 2005 accessed 10 Dec 2007
* 
* , Volume I, Volumes II–III

## Արտաքին հղումներ
* South Seas Companion Biographical entry
* Biographical references. Royal Geographical Society of South Australia

 
Կատեգորիա:1728 ծնունդներ
Կատեգորիա:1795 մահեր
Կատեգորիա:Ամերիկյան հեղափոխական պատերազմի անձնակազմ
Կատեգորիա:Աշխարհի շրջագայողներ
Կատեգորիա:Թագավորական նավատորմի կապիտաններ
Կատեգորիա:Խաղաղ օվկիանոսի բրիտանացի հետախույզներ
Բաղդագյուլյան

**Բաղդագյուլյան**, հայկական ազգանուն։

## Ազգանվան ստուգաբանություն
*Բաղդագյուլ* իգական անձնանունից, որը ունի պարսկական ծագում և նշանակում է՝ 1. այգավարդ, 2. վարդեփունջ, և *-յան* վերջածանցից։

## Ազգանունը կրողներ
* Հրանտ Համբարձումի Բաղդագյուլյան (1950-2001), խեցեգործ, բրուտ, նկարիչ։
* Վազգեն Հովհաննես Բաղդագյուլյան (1926-1994), պատմաբան։
* Վլադիմիր Հովհաննեսի Բաղդագյուլյան (ծնվ. 1917), բանաստեղծ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Զանգով աղջիկ

**Զանգով աղջիկը** կամ **կին ուղեկցորդը**(էսկորտ կին) մարմնավաճառ է, ով (ի տարբերություն փողոցային մարմնավաճառների) չի ցուցադրում իր մասնագիտությունը լայն հասարակությանը և սովորաբար չի աշխատում հասարակաց տան նման հաստատությունում, թեև կարող է աշխատանքի ընդունվել ուղեկցորդ կանանց գործակալություններում: Հաճախորդը պետք է պայմանավորվի հերթագրման համար, սովորաբար զանգահարելով հեռախոսահամարով: Զանգով աղջիկները հաճախ գովազդում են իրենց ծառայությունները ամսագրերի հայտարարությունների  և ինտերնետի միջոցով, թեև միջնորդ գովազդատուն, ինչպիսին է էսկորտ գործակալությունը, կարող է ներգրավված լինել ուղեկցորդների գովազդի գործում, մինչդեռ, ավելի հազվադեպ, ոմանց հետ կարող է զբաղվել կավատը: Զանգով աղջիկները կարող են աշխատել կամ «*incall»՝* որի ժամանակ հաճախորդը գալիս է նրանց մոտ, կամ «*outcall*»՝ որի ժամանակ նրանք գնում են հաճախորդի մոտ: Հայտնի է, որ որոշ պոռնոգրաֆիկ դերասաններ նույնպես աշխատում են որպես կին ուղեկցորդ:

## Համացանց
Զանգով աղջիկների շատ գործակալություններ և անկախ գործող զանգով աղջիկներ ունեն իրենց սեփական կայքերը։ Համացանցը դարձել է այն հիմնական միջոցը, որի միջոցով հաճախորդները գտնում են իրենց ցանկալի կին ուղեկցորդներին: Այդ կայքերում սովորաբար ներկայացվում է կնոջ նկարը, իսկ երբեմն՝ այն սեռական ծառայությունների տեսակը, որը նա առաջարկում է:

## Հատկանշական զանգահարող աղջիկներ
* Էշլի Ալեքսանդրա Դյուպրե, ամերիկուհի կին ուղեկցոր՝ Էլիոթ Սփիցերի հետ կապված մարմնավաճառության սկանդալում
* Բրուկ Մագնանտի, բրիտանուհի գրող և կին ուղեկցորդ, ում բլոգներն ու գրքերը հարմարեցվել են  «Գաղտնի օրագիրը» հեռուստատեսային ծրագրին:
* Ջիլիան Լորեն, ամերիկուհի գրող և Բրունեյի արքայազն Ջեֆրի Բոլկիայի նախկին զանգով կինը, որի մասին նա գրել է «Որոշ աղջիկներ: իմ կյանքը հարեմում» հուշերը։
* Սյուզի Ֆևոր Հեմիլթոն, նախկին օլիմպիական մարզուհի, ով 2012-ին պարզվեց, որ մեծ գումարներ է աշխատում որպես կին ուղեկցորդ
* Խավիերա Հոլանդեր, հոլանդացի նախկին կին ուղեկցորդ, տիկին և հեղինակ

## Տես նաև
* Մարմնավաճառություն
* Փողոցային մարմնավաճառություն
* Տղամարդկանց մարմնավաճառություն

## Ծանոթագրություններ

## Արտաքին հղումներ
* "The $2,000 an-Hour Woman" by Mark Jacobson, *[[New York Magazine]]*, 18 July 2005.

Կատեգորիա:Մարմնավաճառության տեսակներ
Կատեգորիա:Մարմնավաճառություն
Կատեգորիա:Սեքս ինդուստրիա
Բարաթյանց

**Բարաթյանց**, հայկական ազգանուն։

## Ստուգաբանություն
Կազմված է *Բարաթ* արական արաբական անձնանունից և *-յանց* վերջածանցից։

## Ազգանունը կրողներ
* Միքայել (Գրիշա) Նիկոլայի Բարաթյանց (ծնվ. 1926), լրագրող, պետական գործիչ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յանց վերջածանցով ազգանուններ
Կատեգորիա:Արաբերեն հիմքով ազգանուններ
Հորս դիմանկարը

**Հորս դիմանկարը** (), Սալվադոր Դալիի յուղաներկ կտավը, որն ստեղծվել է 1925 թվականին և պատկերում է նրա հորը՝ Սալվադոր Դալի ի Կուզիին։  Ներկայումս այն գտնվում է Բարսելոնայի Կատալոնական արվեստի ազգային թանգարանում:

## Պատմություն
Դալին իր առաջին ցուցահանդեսն անցկացրել է Բարսելոնայի Դալմաու պատկերասրահում 1925 թվականին, նախքան իր առաջին ուղևորությունը Փարիզ և սյուրռեալիզմին անցնելը: Այս դիմանկարը համարվում է Դալիի վաղ շրջանի լավագույն աշխատանքներից մեկը, որը նա նկարել է Ֆիգերես վերադառնալու ընթացքում ՝ ակադեմիայից վերջնական հեռացումից հետո: Դալին ուշադրությունը կենտրոնացրել է դեմքի կոշտ արտահայտության և հատկապես ծակող աչքերի վրա։ Դիմանկարը ցույց է տալիս հոր ուժեղ բնավորությունը, ով նոտար էր Ֆիգերեսում և ում հետ նա բարդ հարաբերություններ ուներ: Տեխնիկական հմտությունը, որին երիտասարդ նկարիչը հասել էր արդեն այդ ժամանակ, նկատելի է հստակ ուրվագծերով, լույսի և ստվերի խաղով, մուգ երանգների արտահայտիչ ուժով։

Երիտասարդ նկարչի տեխնիկական հմտությունները դրսևորվում են հստակ սահմանված պրոֆիլում, լույսի և ստվերների հետ աշխատելու, ինչպես նաև հանգիստ երանգների արտահայտիչ ուժի մեջ: Դալիի աշխատանքում պատկերված է բնավորությամբ, պարտադրող և վեհաշուք տղամարդ: Նրա հայացքն ուղղված էր դիտողին, կարծես նա չէր ուզում անտեսել իր պայծառ ու ըմբոստ որդուն։

Այս նկարում Հոր կողմից ընդունված կեցվածքը հիշեցնում է նկարչի Հ*որ և Քրոջ դիմանկարը* (1925), բայց այս դեպքում նա պատկերված է ավելի ոչ ֆորմալ հագուստով և ձեռքին ծխամորճով։

## Ցուցադրություններ

* 1925, Բարսելոնա, Դալմաու պատկերասրահ
* 1962, Մադրիդ, Քասոն դել Բուեն Ռետիրո
* 1964, Տոկիո, Պրինց Հյուրանոց պատկերասրահ
* 1979, Փարիզ,Պոմպիդու կենտրոն (Փարիզ), Ժամանակակից արվեստի ազգային թանգարան
* 1983, Մադրիդ, Ժամանակակից արվեստի թանգարան
* 1985, Լոնդոն,Հայվարդ պատկերասրահ
* 1986, Լոզան, Էրմիտաժի ֆոնդ
* 1987, Կոբե, Հյոգո Պրեֆեկտուրայի Ժամանակակից արվեստի թանգարան
* 1987, Բարսելոնա, Վիրիենայի պալատ
* 1989, Շտուտգարտ, Սթեյթս պատկերասրահ
* 1989, Համլբաք, Լուիզիանա Ժամանակակից արվեստի թանգարան
* 1994, Լոնդոն, Հայվարդ պատկերասրահ
* 1998, Լիվերփուլ, Թեյթ Լիվերփուլ
* 2004, Վենետիկ, Պալացցո Գրասսի
* 2007, Լոնդոն, Թեյթ Մոդեռն
* 2007, Մադրիդ,Տիսեն-Բորնեմեսի թանգարան - Հիմնադրամ Քաջա Մադրիդ

## Տես նաև

* Սալվադոր Դալիի աշխատանքների ցանկ

## Ծանոթագրություններ

Կատեգորիա:Սալվադոր Դալիի նկարներ
Կատեգորիա:1925 նկարներ
Կատեգորիա:Կատալոնական արվեստի ազգային թանգարանի նկարներ
Հայաստան-ԱՄՆ ռազմավարական գործընկերության խարտիա

**Հայաստան-ԱՄՆ ռազմավարական գործընկերության խարտիա** (), Հայաստանի և Ամերիկայի Միացյալ Նահանգների միջև կնքված պայմանագիր, որի նպատակն է ամրապնդել երկկողմ հարաբերությունները տարբեր հարցերի շուրջ համագործակցության միջոցով, ներառյալ ժողովրդավարությունը, ինքնիշխանությունը, տարածքային ամբողջականությունը, տնտեսական և ռազմական բարեփոխումները: Խարտիայի ամբողջական անվանումն է՝ «Հայաստանի Հանրապետության և Ամերիկայի Միացյալ Նահանգների միջև ռազմավարական գործընկերության կանոնադրություն»։

2025 թվականի հունվարի 14-ին Հայաստանի արտաքին գործերի նախարար Արարատ Միրզոյանը և ԱՄՆ պետքարտուղար Էնթոնի Բլինքենը Վաշինգտոնում ստորագրեցին ռազմավարական գործընկերության պաշտոնական փաստաթուղթը։ Համաձայնագիրը հիմնված է ընդհանուր արժեքների վրա, ինչպիսիք են ժողովրդավարության խթանումը, ինքնիշխանության աջակցությունը և սահմանների անձեռնմխելիությունը: Թեև գործընկերությունը նախատեսում է ԱՄՆ աջակցություն Հայաստանի ռազմական և տնտեսական բարեփոխումներում, սակայն այն չի ներառում ԱՄՆ-ի ուղղակի ռազմական միջամտությունը հակամարտության դեպքում:

Հայաստանի և ԱՄՆ-ի միջև հարաբերությունները ռազմավարական գործընկերության հասցնելու նախաձեռնության մասին առաջին անգամ հայտարարել է Հայաստանի վարչապետ Նիկոլ Փաշինյանը 2024 թվականի հուլիսի 4-ին։ Փաշինյանը հայտնել է Հայաստանի պատրաստակամությունը ռազմավարական մակարդակով ամրապնդելու Միացյալ Նահանգների հետ կապերը։

## Վերլուծություն
Հայ վերլուծաբան Բենիամին Պողոսյանը համաձայնագիրը համեմատել է 2009 թվականի հունվարին ԱՄՆ-ի և Վրաստանի միջև ստորագրված համանման համաձայնագրի հետ։ Սակայն Պողոսյանը նշել է, որ Վրաստան-ԱՄՆ համաձայնագիրը չի ներառում անվտանգության նույն երաշխիքները, որոնք ԱՄՆ-ը տրամադրում է այնպիսի երկրներին, ինչպիսիք են Ճապոնիան, Հարավային Կորեան կամ Ֆիլիպինները։ Երևանի Ժողովրդավարության և անվտանգության տարածաշրջանային կենտրոնի տնօրեն Տիգրան Գրիգորյանն ասում է, որ փաստաթուղթն ամրապնդում է երկկողմ հարաբերությունները և հնարավորություններ է ստեղծում առավել սերտ համագործակցության համար առանցքային ոլորտներում:

### Հայաստանի արտաքին քաղաքական փոփոխություն
Հայաստանի արտաքին քաղաքականության մեջ փոփոխությունը ակնհայտ դարձավ 2022 թվականի վերջին, երբ Ռուսաստանը և Հավաքական անվտանգության պայմանագրի կազմակերպությունը (ՀԱՊԿ) չպատասխանեցին Հայաստանի կողմից ռազմական օգնության խնդրանքին հայկական տարածքներ Ադրբեջանի ռազմական ներխուժումից հետո։ Հետագայում Հայաստանը սկսեց հեռանալ իր դաշնակիցներից, իսկ 2024 թվականի դեկտեմբերին վարչապետ Փաշինյանը հայտարարեց, որ ՀԱՊԿ-ի հետ Հայաստանի հարաբերություններում փոփոխություններն «անդառնալի են»։

## Արձագանքներ
*  Ռուսաստանի նախագահի մամուլի քարտուղար Դմիտրի Պեսկովը հայտարարել է, որ «Միացյալ Նահանգները երբեք առանձնապես կայունացնող դեր չի խաղացել Հարավային Կովկասում, նույնիսկ կարելի է ասել հակառակը։ Այս «հակառակ» գործողությունների համատեքստում ԱՄՆ-ն, անշուշտ, ամեն կերպ փորձում է ավելի ու ավելի շատ երկրներ քաշել իր հետևից: Բայց դա մեր հայ ընկերների բացարձակ ինքնիշխան իրավունքն է»։

## Ծանոթագրություններ

Կատեգորիա:2025 ԱՄՆ-ում
Կատեգորիա:2025 Հայաստանում
Կատեգորիա:2025 պայմանագրեր
Կատեգորիա:Հայ-ամերիկյան հարաբերություններ
Ֆրանսիսկո Լոպես Մերինո

**Ֆրանսիսկո Լոպես Մերինո** (, ), արգենտինացի բանաստեղծ: 

Ծնվել է Բուենոս Այրեսի Լա Պլատա քաղաքում, ինքնասպան է եղել 23 տարեկանում։

1920 թվականին նա հրատարակել է «Սիրո ժամեր» ()` ինը բանաստեղծություններից կազմված ժողովածուն, որոնք հետագայում դարձան գրաքննության զոհ։ 

1921 թվականին նա հրատարակել է բանաստեղծությունների մեկ այլ ժողովածու՝ «Անավարտ գրքի հատվածներ» () վերնագրով, որը բաժանված է երեք բաժինների․

* Իմ ներքին հայելին ()
* Հավերժական կանացիություն ()
* Երաժշտություններ ()

Այս ստեղծագործությունները երբեք չեն տպագրվել։ «Իմ հոգին աստղերով է լցված...» () բանաստեղծությունն արդեն առկա էր ստեղծագործությունների այս խմբում և հետագայում ներառվել է նրա «Ցածր տոն» () գրքում (1923 թ. )

Լոպես Մերինոն իր ստեղծագործությունները հրատարակել է տարբեր ազգային թերթերում և ամսագրերում, հիմնականում՝ El Día-ն, El Argentino of La Plata-ը, Crónica Social ամսագիրը։

Լա Պլատայի ազգային համալսարանի Սոցիալական և իրավական գիտությունների ֆակուլտետի Valoraciones ամսագրում նա գրել է երկու մատենագիտական ​​նշում: Առաջինը վերաբերում է Կորդովա Իթիբուրուի «Ծառը, թռչունը և շատրվանը» () ստեղծագործությանը (1923), իսկ երկրորդը` Ռիկարդո Մոլինարիի «Քանդակագործը » () ստեղծագործությանը (1927)։

1925 թվականին հրատարակել է իր «Կեսօրերը» () գիրքը։ Ավելի նշանակալից ազգային թերթերը (La Nación, La Prensa, La Razón, Crítica, El Día և El Argentino) բարձր են գնահատել երիտասարդ գրողի գրական արժանիքները։

1928 թվականին բանաստեղծը հրազենային կրակոցով ինքնասպան եղավ Լա Պլատայում գտնվող մի բարի լոգարանում, հավանաբար վերջին շրջանում տուբերկուլյոզով ախտորոշման պատճառով։

## Ժառանգություն
Մերինոն հիշատակվել է 1928 թվականին Մերինոյի մտերիմ ընկեր Խորխե Լուիս Բորխեսի «Ֆրանցիսկո Լոպես Մերինոյին» բանաստեղծությունում։

## Ծանոթագրություններ

### Մատենագրություն
* 

Կատեգորիա:Արգենտինացի բանաստեղծներ
Բեգունց

**Բեգունց**, հայկական ազգանուն։

## Ազգանունը կրողներ
* Ռուբեն Ավետիսի Բեգունց (1924-), ճարտարապետ

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Հայկական ազգանուններ
Կատեգորիա:Ունց վերջածանցով ազգանուններ
Դանիել Էվանս

աջից|մինի| Դանիել Էվանս (Դանիել Դդու օ Գերեդիգիոն)
**Դանիել Էվանս** (), ավելի հայտնի **Դանիել Դդու օ Գերեդիգիոն** կեղծանունով, ուելսերեն լեզվով բանաստեղծ։

## Կյանք
Էվանսը ծնվել է Քարդիգանշիր նահանգի Լլանֆիհանգել Իստրադ թաղամասի Մայսմինաչ ֆերմայում:  Նա ֆերմեր Դեյվիդ Էվանսի երեք որդիներից երկրորդն էր: Նախքան Օքսֆորդի Հիսուսի քոլեջ տեղափոխվելը Դանիել Էվանսը սովորել է Լամպեթերի գիմնազիայում: Քոլեջն ավարտել է 1810 թվականին և ստացել ազատ արվեստների բակալավրի (1814) և մագիստրոսի (1817) կոչումներ։ 1824 թվականին ստացել է կրոնագիտության բակալավրի աստիճան։ 1817 թվականին նա քոլեջի կողմից արժանացել է կրթաթոշակի, որը նա շաուրնակում էր ստանալ մինչև իր մահը 1846 թվականին։

Չնայած որ Էվանսը ձեռնադրվել է որպես քահանա, նա հանրության ուշադրության կենտրոնում է հայտնվել որպես բանաստեղծ, այլ ոչ թե որպես հոգևորական: Նա կարճ ժամանակ աշխատում էր որպես Նորթհեմփթոնի Թագավորական Զինվորական ապաստանի քահանա, բայց վատ առողջության պատճառով հրաժարվեց իր աշխատանքից և վերադարձավ  Ուելս՝ իր ծնողների մոտ: Այդքանով ավարտվել է իր եկեղեցական կյանքը։ Նա հատուկ հմտություն ուներ սիրո և բնության պոեզիայի նկատմամբ։ Գրել է և՛ դասական, և՛ ժամանակակից ոճերով։ Էվանսը գրել է մի քանի բանաստեղծություններ անգլերենով, սակայն դրանք ավելի քիչ ուշադրության են արժանացել՝ ի համեմատ ուելսերենով գրած բանաստեղծությունների: 

Էվանսը, ով դեպրեսիայով էր տառապում, 1846 թվականի մարտի 28-ին վերջ է տվել իր կյանքին և թաղվել է 1846 թվականի ապրիլի 1-ին։

## Աշխատություններ
Էվանսի հայտնի աշխատություններից են

* **' (1810)
* **' (1819?) 
* **' (1820)
* **' (1822)
* **' (1826)
* **' (1826)
* **' (1841)
* **' (1845)
* **
## Ծանոթագրություններ

Կատեգորիա:1792 ծնունդներ
Կատեգորիա:1846 մահեր
Կատեգորիա:Ուելս
Կատեգորիա:Ուելսի պատմություն
Կիրիլ Մասկևիչ

**Կիրիլ Մասկևիչ** (, ), բելառուս հունահռոմեական ոճի ըմբիշ։ Եվ՛ ըմբշամարտի աշխարհի, և՛ ըմբշամարտի Եվրոպայի առաջնության արծաթե մեդալակիր է։ Ներկայացրել է Բելառուսը Ճապոնիայի մայրաքաղաք Տոկիոյում անցկացված 2020 թվականի ամառային օլիմպիական խաղերի ըմբշամարտի տղամարդկանց 87 կգ քաշային կարգում։

## Կարիերա
Հունգարիայի մայրաքաղաք Բուդապեշտում կայացած ըմբշամարտի աշխարհի 2019 թվականի մինչև 23 տարեկանների առաջնությունում Մասկևիչը նվաճել է բրոնզե մեդալներից մեկը մինչև 87 կգ քաշային կարգում: 2020 թվականին դուրս մնաց Իտալիայի Հռոմ քաղաքում կայացած ըմբշամարտի Եվրոպայի առաջնության մինչև 87 կգ քաշային կարգում իր առաջին գոտեմարտից հետո: Նույն թվականին ոսկե մեդալ է նվաճել Սերբիայի Բելգրադ քաղաքում կայացած անհատական ըմբշամարտի աշխարհի 2020 թվականի առաջնությունում մինչև 87 կգ քաշային կարգում։

2021 թվականին Լեհաստանի Վարշավա քաղաքում կայացած ըմբշամարտի Եվրոպայի առաջնությունում Մասկևիչը նվաճել է արծաթե մեդալ մինչև 87 կգ քաշային կարգում: 2022 թվականին Բուլղարիայի Վելիկո-Տիրնովո քաղաքում կայացած Դան Կոլովի և Նիկոլա Պետրովի մրցաշարում նվաճել է ոսկե մեդալ:

Ռումինիայի Բուխարեստ քաղաքում կայացած ըմբշամարտի Եվրոպայի 2024 թվականի առաջնությունում նվաճել է բրոնզե մեդալներից մեկը մինչև 87 կգ քաշային կարգում: Մասնակցել է 2024 թվականի ըմբշամարտի Եվրոպական օլիմպիական որակավորման մրցաշարին Բաքվում,  փորձելով որակավորվել 2024 թվականի ամառային Օլիմպիական խաղերին։ 

2025 թվականի ապրիլին Բրատիսլավայում կայացած Եվրոպայի առաջնությունում 97 կգ քաշային կարգում նվաճել է բրոնզե մեդալ։ Երրորդ տեղի համար պայքարում հաղթել է հոլանդացի Տայրոն Ստերկենբուրգին։

## Նվաճումներ

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Բելառուս ըմբշամարտիկներ
Ալֆրեդ Մայսներ

**Ալֆրեդ Մայսներ** (, ), ավստրիացի բանաստեղծ։

## Կենսագրություն
Նա տարբեր մեծածավալ գործերի հեղինակ Օգյուստ Գոտլիբ Մայսների (1753-1807) թոռն է։ Սովորել է բժշկություն և 1846 թվականին ստացել է իր կոչումը Պրահայում։ Ավստրիական գրաքննությունից խուսափելու համար նա նույն թվականին Լայպցիգում հրատարակել է իր *«Զիսկա»* էպիկական պոեմը (10-րդ հրատ., 1867): Նա երկար ժամանակ բնակվել է Փարիզում և 1850 թվականին վերադարձել է Պրահա, որտեղ նա և Մորից Հարթմանը Բոհեմիայի գերմանական պոեզիայի լիբերալ դպրոցի գլխավոր ներկայացուցիչներն են եղել, և իր «*Գեդիխթ»* աշխատության 10-րդ հրատարակությունը լույս է տեսել 1867 թվականին։

## Ստեղծագործություններ
Նրա որոշ ստեղծագործություններ, հատկապես *Der Sohn des Atta Troll* (1850), առատ են յուրօրինակ սարկազմով և պաթոսով, որով աչքի է ընկել Հայնրիխ Հայնեն, և հրատարակել է *«Erinnerungen an Heine»* (1854)։ Նրա վեպերից են՝ *Zwischen Fürst und Volk* («Իշխանի և ժողովրդի միջև», 3 հատոր, 2-րդ հրատ., 1861), որը պատկերում է 1848 թվականի հեղափոխությունները, *Zur Ehre Gottes* («Ի պատիվ Աստծո», 2 հատոր, 1861), և *Schwarzgelb* (8 հատոր, Բեռլին, 1864, ժողովրդական հրատարակություն, 1 հատ, 1866)։ Նրա մյուս գրվածքներից են՝ *Charaktermasken* (3 հատոր, Լայպցիգ, 1861–63), *Novellen* (2 հատոր, Լայպցիգ, 1864), Die Kinder Rom's («Հռոմի երեխաները», 4 հատոր, Բեռլին, 1870), and *Rococo-Bilder* (Gumbinnen, 1871):

## Ծանոթագրություններ

## Արտաքին հղումներ
* 

Կատեգորիա:19-րդ դարի ավստրիացիներ
Կատեգորիա:19-րդ դարի բանաստեղծներ
Կատեգորիա:Ավստրիացի բանաստեղծներ
Կատեգորիա:Գերմանալեզու բանաստեղծներ
Կատեգորիա:Գրողներ այբբենական կարգով
Զագիր Շախիև

**Զագիր Մուխթարփաշաևիչ Շախիև** (, ), ռուս ազատ ոճային ըմբիշ, հանդես է գալիս 65 կգ քաշային կարգում։ 2021 թվականի աշխարհի և Եվրոպայի չեմպիոն, ինչպես նաև Ռուսաստանի ազգային կրկնակի մեդալակիր և կադետների աշխարհի չեմպիոն։

Շաքիևը ծագումով չեչեն է։ Ակսել է ըմբշամարտով զբաղվել ութ տարեկան հասակում, 46 կիլոգրամ քաշաշյին կարգում դարձել է 2016 թվականի կադետների աշխարհի չեմպիոն։ Ռուսաստանում և Հայաստանում որոշ միջազգային մրցաշարերում հանդես գալուց հետո 2020 թվականին հանդես է եկել մեծահասակների մրցաշարերում, 2020 թվականի Ռուսաստանի ազգային առաջնությունում նվաճել է բրոնզե մեդալ իսկ 2021 թվականի առաջնության ժամանակ նվաճել է արծաթե մեդալ՝ միայն պարտվելով Աշխարհի գործող չեմպիոն դաղստանցի Գաջիմուրադ Ռաշիդովին զրափակիչում։ 2021 թվականի Ռուսաստանի առաջնությունում իր ելույթից հետո Շախիևը ապրիլին հավակնում էր մասնակցել Եվրոպայի 2021 թվականի առաջնությանը։

Որպես փոխարինող աշխարհի չեմպիոն Հաջիմուրադ Ռաշիդովին՝ Շախիևը մեկնել է Նորվեգիա՝ մասնակցելու 2021 թվականի աշխարհի առաջնությանը, որը տեղի է ունեցել հոկտեմբերի 3-4-ը։ Որպես առաջնության հաղթանակի համար պայքարի հետնապահ՝ պայքարել է եզրափակչի ճանապարհի ՝ հաղթելով, մասնավորապես, պատանիների և ուսանողների աշխարհի նախկին չեմպիոն Սելահաթթին Քըլիչսալայանին և Ասիայի մինչև 23 տարեկանների չեմպիոն 19-ամյա Տեմեր-Օչիրին Տուլգային, ինչը թույլ տվեց նրան անցնել հաջորդ փուլ։ Սահիևը հոկտեմբերի 4-ին հաղթել է Ամիր Մոհամմադ Յազդանիին՝ նվաճելով թագը և դառնալով 2021 թվականի աշխարհի չեմպիոն։

2022 թվականին Թուրքիայի Ստամբուլ քաղաքում անցկացված Յաշար Դողուի մրցաշարում իր մրցաձևում նվաճել է արծաթե մեդալ։

## Գլխավոր նվաճումներ

## Ծանոթագրություններ

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուսաստանի սպորտի վաստակավոր վարպետներ
Գյագունց

**Գյագունց**, հայկական ազգանուն։

## Ազգանվան ստուգաբանություն
Ազգանունը կազմված է՝
# Գյագ, Գարեգին (Գարեգինյան) → *Գյագ(ի)* հնչյունափոխությունով և *-ունց* վերջածանցով։
# Գագիկ → Գյագ հնչյունափոխությունով և *-ունց* վերջածանցով։

## Ազգանունը կրողներ
* Ղևոնդ Աթայի Գյագունց (1920-1991), ՀԽՍՀ վաստակավոր ուսուցիչ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Ունց վերջածանցով ազգանուններ